CELEX: 32020R0475
Language: hr
Date: 2020-03-27 00:00:00
Title: Uredba Komisije (EU) 2020/475 оd 27. ožujka 2020. o privremenoj zabrani ribolova crvenih bodečnjaka u zoni NAFO-a 3M za plovila koja plove pod zastavom države članice Europske unije

1.4.2020   
               
               
                  HR
               
               
                  Službeni list Europske unije
               
               
                  L 100/20
               
            
         UREDBA KOMISIJE (EU) 2020/475
         оd 27. ožujka 2020.
         o privremenoj zabrani ribolova crvenih bodečnjaka u zoni NAFO-a 3M za plovila koja plove pod zastavom države članice Europske unije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike (1), a posebno njezin članak 36. stavak 2.,
         budući da:
         
                     (1)
                  
                  
                     Uredbom Vijeća (EU) 2020/123 (2) utvrđene su kvote za 2020.
                  
               
                     (2)
                  
                  
                     Prema informacijama koje je primila Komisija, ulovima stoka crvenih bodečnjaka u zoni NAFO-a 3M koje su ostvarila plovila koja plove pod zastavom države članice Europske unije ili su u njoj registrirana iscrpljena je srednjoročna kvota dodijeljena za razdoblje do 1. srpnja 2020.
                  
               
                     (3)
                  
                  
                     Stoga je potrebno zabraniti usmjerene ribolovne aktivnosti za taj stok do 30. lipnja 2020.,
                  
               DONIJELA JE OVU UREDBU:
         
            Članak 1.
            Iscrpljenje kvote
            Ribolovna kvota dodijeljena državama članicama Europske unije za stok crvenog bodečnjaka u zoni NAFO-a 3M za razdoblje od 1. siječnja 2020. do 30. lipnja 2020. smatra se iscrpljenom od datuma utvrđenog u Prilogu ovoj Uredbi.
         
         
            Članak 2.
            Zabrane
            Ribolovne aktivnosti za stok iz članka 1. za plovila koja plove pod zastavom države članice Europske unije ili su registrirana u državi članici zabranjuju se od datuma utvrđenog u Prilogu ovoj Uredbi do 30. lipnja 2020.
         
         
            Članak 3.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. ožujka 2020.
            
               
                  Za Komisiju,
               
               
                  u ime predsjednice,
               
               Virginijus SINKEVIČIUS
               
                  Član Komisije
               
            
         
         
            (1)  SL L 343, 22.12.2009., str. 1.
         
         
            (2)  Uredba Vijeća (EU) 2020/123 od 27. siječnja 2020. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije (SL L 25, 30.1.2020., str. 1.).
      
      
         
            PRILOG
            
                        Br.
                     
                     
                        03/TQ123
                     
                  
                        Država članica
                     
                     
                        Europska unija (sve države članice)
                     
                  
                        Stok
                     
                     
                        RED/N3M.
                     
                  
                        Vrsta
                     
                     
                        Crveni bodečnjak (Sebastes spp.)
                     
                  
                        Zona
                     
                     
                        NAFO 3M
                     
                  
                        Datum zabrane
                     
                     
                        25. veljače 2020. u 24.00 UTC do 30. lipnja 2020.